Caproni Ca.310

Caproni Ca.310 «Libeccio» var et italiensk bombefly fra mellomkrigstiden. Flyet var utviklet av, og ble bygget hos den italienske flykonstruktøren Caproni, som i mellomkrigstiden produserte en rekke bombefly og lette transportfly.


== Konstruksjon ==
Caproni Ca.310, som en videreutvikling fra forgjengeren Ca.309, var et tomotors lavvinget fly bygd opp av sveisede rør i kroppen og av tre i vingene. Den forreste delen av skroget var dekket med aluminiumsplater mens resten var hovedsakelig trukket med finér og duk, med ror og faste haleflater av tre. I motsetning til forgjengeren hadde Ca.310 opptrekkbart understell og sterkere motorer; to luftkjølte stjernemotorer av type Piaggio P.VII C.16 med en ytelse på 430 hk hver på bakken. Besetningen besto av tre mann. Det var dobbelt ratt i førerhuset i den norske varianten og to små seter i neseseksjonen med nedvendte vinduer for bombesikting eller observasjon.Flyet var bevæpnet med to mitraljøser, en fastmontert på høyre vinge og en bevegelig mitraljøse på et manuelt dreibart tårn på kroppens overside. Den maksimale bombelasten er oppgitt til å være inntil 400 kg. Flyet hadde utgangspunkt i et sivilt fly og ble betegnet som et kombinert speide- og lett bombefly med kapasitet for lett transportoppdrag. Med mindre modifikasjoner egnet det seg som passasjerfly med plass for seks passasjerer.


== Caproni i Norge ==
Caproni Ca.310 ble kjent i Norge som klippfiskflyet. Navnet henspiller på at flyene ble betalt med inntekter fra klippfiskeksporten til Italia. I 1938 plasserte Norge en bestilling på fly til Hærens flyvevæsen. Fire fly ble levert i 1938 og disse var den 9. april 1940 stasjonert ved Bombevingen i Hærens flyvevæsen på Sola. Flyene fikk ingen betydning under den tyske invasjonen av Norge. De fire flyene som stod på Sola kom ikke i aksjon. Imidlertid klarte norske flygere, etter at Sola var blitt okkupert, å ta av med den ene Capronien. Flyet måtte etterlates ved Vangsmjøsi og i 1981 ble restene av dette flyet hevet. Det er under rekonstruksjon og oppbygging på Flyhistorisk Museum, Sola 
I 1939 kjøpte Norge lisensrettigheter til å bygge ti stk. Ca.310. Den første serien på fem var påbegynt på Kjeller i aprildagene 1940, men det finnes ingen spor etter disse. Høsten 1939 bestilte Hærens flyvevesen ytterligere 15 Caproni av en forbedret utgave, Caproni 312bis. De to første var leveringsklare umiddelbart før 9. april og for de øvrige 13 var leveringen fastsatt til august 1940. Naturlig nok kom aldri disse flyene til Norge. De ble lagret ved fabrikken i Italia frem til juni/juli 1942 da de ble rekvirert av det italienske flyvåpenet, og ble brukt som transportfly.
Ett fly ble registrert sivilt, LN - DAK, og malt hvitt. Det fikk navnet Brevduen og ble brukt som postfly. det gikk med post til Gøteborg og København i siste par årene før krigen.I tillegg til Norge ble Ca.310  brukt av flyvåpnene i Italia, Ungarn, Jugoslavia, Peru og Kroatia.


== Operatører ==

 Den uavhengige staten KroatiaZrakoplovstvo Nezavisne Države Hrvatske (Flyvåpenet for den uavhengige staten Kroatia) opererte syv erobrede eks-jugoslaviske eksempler. UngarnMagyar Királyi Honvéd Légierő (Det kongelige ungarske flyvåpenet) beordret 36 eksempler i 1938, men returnert de overlevende 33 fly i 1940, misfornøyd med flytypens ytelser. Kongedømmet ItaliaRegia Aeronautica 193 fly
Aviazione Legionaria 16 fly
Aviazione Cobelligerante Italiana Etterkrigstidens ItaliaAeronautica Militare Italiana Kongedømmet JugoslaviaDet kongelige jugoslaviske flyvåpenet kjøpte 12 fly i 1938 JugoslaviaDet jugoslaviske flyvåpenet NorgeHærens flyvåpen PeruCuerpo de Aviación del Perú (Det peruanske flyvåpenet) kjøpte 16 fly i 1938. 15 ble levert med skip i mai 1938, det siste forulykket underveis fra Italia til Peru 2. august 1939. SpaniaEjército del Aire (det spanske flyvåpenet) - 16 fly


== Spesifikasjoner ==


=== Dimensjoner ===
Lengde: 12,22 m.
Vingespenn: 16,42 m.
Høyde:
Tomvekt: 2 960 kg
Maksvekt: 4 110 kg
Besetning: 3; pilot, co-pilot og skytter, samt radioperatør/bombemann


=== Ytelser ===
Motorer: 2× 460 hk Piaggio P.VIIC.16 stjernemotorer
Maks rekkevidde: 1 649 km
Toppfart: 365 km/h ved 9 845 fot
Marsjfart: 312 km/h ved 11 485 fot
Marsjhøyde: 22 965 fot


=== Bevæpning ===
Mitraljøser: 2× 7,7 mm. En fast montert foroverrettet i høyre vingerot; En 7,7 mm dreibar i skytetårn
Bomber: Maks 400 kg bombelast


== Referanser ==


== Kilder ==
Profiler i Norge Caproni Ca.310 av Arild Kjæraas ISBN 82-92542-00-0
Fra Spitfire til F-16  red. v/ Tom Arheim Oslo  (1994)
Brevduen - Caproni Ca.310, LN-DAK, DNL's jakt på et postfly  av Rob J.M. Mulder, Spikkestad, ISBN 978-82-997371-6-6 (2012)


== Eksterne lenker ==
Caproni Ca. 310